钦定古今图书集成/理学汇编/学行典/第027卷 > 理数钤〈干集上〉 > 《卦爻叶与不叶变与不变例》
## 钦定古今图书集成/理学汇编/学行典/第027卷 > 理数钤〈干集上〉 > 《卦爻叶与不叶变与不变例》

凡起天卦，俱要干、兑、离震，起地卦，俱要坤、艮、坎巽。假
如起天卦，得《泰》卦☷☰四爻用事，爻叶而卦不叶，变
其卦为《干☰》，卦叶而爻不叶，于是变其爻为《巽☰》，爻
叶而卦不叶，再变其卦为《震☳》，卦叶而爻不叶，再变
其爻成《坤☷》，四变而《复》，本不可用，再变为《干☰》，只取
卦叶而用之，不必取“爻叶”也。

假如得《泰》卦，五爻用事☷☰，是上体《坤》卦，不叶先变
爻为《坎》。☵于是爻叶而卦不叶，再变卦为《离☲》，卦叶
而爻不叶，再变其爻为《干☰》。爻卦皆叶，方可用。馀仿
此。

假如起地卦，若是初爻用事者，爻象不叶。四变《复》本
是《坤》，取卦叶，不取爻叶。如起地卦而得初爻用事，爻
叶卦不叶，则变其卦为《坤》卦叶，而爻又不叶，再变其
爻为《震》爻叶，而卦又不叶，于是又变其卦为《巽》卦叶，
而爻又不叶，又变其卦为《干》。《复》本不可用，再变《干》为
《坤》，只取卦叶，不必取爻叶也。

论胎卦爻有阴阳，有当变者，有不当变者。假令世之
元，内运之会，《萃卦》初六用事，不必变。上天下地，四变
复本，其数得中数，其气旺，其爻辞往无咎。本体如此，
不可变。所谓“金不夺色，玉屑必润”，此只取《胎卦》而言。
若真数，则用之以推寿算。如得《萃》卦二爻用事，爻卦
皆叶，不必变，其爻辞又吉，则胜初爻也。凡胎卦人用
“分数，物用秒数，人用元会运世图，物用岁月日时图”，
得爻在下体，而上体是地者，下体合用天卦；上体是
天者，下体合用地卦。得爻在上体，而下体是地者，上
体合用天卦；下体是天者，上体合用地卦，必卦爻皆
叶而后可用。惟是四爻用事取天卦，初爻用事取地
卦，四变复本。